علمت “كود” ان اجتماع فريق العدالة والتنمية بمجلس النواب البارح الاثنين عرف قربالة كبيرة بزاف بزاف بزاف. وفق مصدر “كود” كلشي بدا باش بدات البرلمانية أمنة ماء العينين تقريرها حول ما حدث الاربعاء 31 يناير 2021 بمجلس النواب عندما تحدى فريق العدالة والتنمية ممثلا في امنة ماء العينين وبثينة قروري وصوت لادخال هاد التعديلات ضدا في نائب الامين العام البرلماني سليمان العمراني اللي عارض وضدا على مصطفى الرميد وزيرهم. ماء العينين وفق مصدر “كود” قدمت تقريرها غير ان سليمان العمراني رد عليها “هاد الشي ماشي صحيح” وقدم روايته هو لما حدث وتحدث عن مغالطات في مداخلتها وخبرها بطلبه تأجيل التصويت الى حين العودة الى القيادة وباللي هي رفضات هاد الاقتراح. طبعا الجو المكهرب اللي كان فاجتماع فريق الحزب البارح يعكس المشاكل اللي عايشها الحزب. ماشي صدفة بعد ثلاثة ايام مما حدث في لجنة العدل والتشريع كان خطاب بنكيران القوي وتداعياته السياسية. شي اعضاء فالفريق كان قلبهم طايب على امينة ماء العينين فهاجموها ودارو فيها وقالو ليها ما تجيبيش لينا مشاكل الحزب للفريق. الفريق خدام مزيان خليه بعيد على الصراعات” يشرح مصدر “كود”. هاد الشي ماشي مفهوم كيفاش الفريق ما عندو علاقة بالحزب وهاد الفريق ديالمن ولا جابو تقنوقراط ما عندهم سوق بمشاكل الحزب. مول هاد الافكار هم قربال والطويل. بجوجهم من البي جي دي حسب مصدر “كود” فان اعضاء الفريق فالاجتماع اللي ما كانتش حاضرة فيه بثينة قروري شدد على انه ما يمكنش يكونو ضد الحكومة ووعدو باصلاح هاد الشي فالجلسة العمومية اليوم والتصويت علي المشروع كيفما حطاتو الحكومة بلا تعديلات. امنة ماء العينين ردات البارح فتدوينة على هاد النقاش “ويحدث أن تشعر أن الأشياء بدأت تفقد المعنى” واضافت ان هذا “اخطر ما يمكن أن يحدث في مسيرة النضال”. كما اضافت في تدوينة اليوم ان “أعضاء فريق العدالة والتنمية ليسوا “خماسة” وليسوا مستخدمين ولا يجوز الترويج لتعرضهم ل”التهديد” وانه “لا يجوز تصور أن حزب العدالة والتنمية مهما بلغ النقاش والاختلاف بداخله سيتحول الى أداة لاضعاف المؤسسات والمس باستقلاليتها وافراغ الدستور من محتواه بتحويل برلمانييه الى مجرد جنود ينتظرون التعليمات ويخشون التهديد” وختم “أنفي قطعيا الحديث عن “التهديد” في فريق نيابي اسمه فريق العدالة والتنمية تترأسه شخصية من حجم د.ادريس الأزمي بعضوية سياسيين ومناضلين متميزين”. كلشي تسبب فيه التعديل اللي وسع عضوية المجلس الوطني لحقوق الانسان لتشمل البرلمانيين عبر تعيين 4 مناصفة بين مجلسي النواب والمستشارين.هاد الشي كان الاربعاء 31 يناير 2018 بلجنة العدل والتشريع بنفس المجلس. ماء العينين حيحات ودعت الى ان يتم التصويت على التعديل اللي رفضو مصطفى الرميد وزير الدولة المكلف بحقوق الانسان. ماء العينين اتهمت جهات باستهداف السياسيين والبرلمانيين وشيطنتهم ودار فيها الرميد اللي حس براسو معني وتم في الاخير ادخال التعديلات ضدا فالحكومة. 
قربالة وانقسامات وهجوم وهجوم مضاد ففريق العدالة والتنمية. العمراني وصحابو دارو فماء العينين بسباب المجلس الوطني لحقوق الانسان وباغيين يصوتو على النص الاصلي اليوم